Cel mai puternic campionat din Europa revine în forță, după o săptămână de pauză cauzată de meciurile echipelor naționale. Etapa 30 din Premier League este bogată în meciuri atractive, iar cel care deschide runda este foarte interesant. Newcastle – West Ham începe sâmbătă, 30 martie, de la ora 14:30.
Primul meci al etapei este un duel între două echipe aflate în zona de mijloc a clasamentului. West Ham se deplasează la Newcastle, acolo unde o așteaptă o atmosferă infernală. Gazdele se confruntă în continuare cu probleme, inclusiv deja suspendatul Sandro Tonali, acuzat recent de noi încălcări ale regulilor referitoare la pariuri.
Sâmbătă se joacă alte patru meciuri de la ora 17:00: Bournemouth – Everton, Chelsea – Burnley, Nottingham – Crystal Palace, Sheffield Utd. – Fulham și Tottenham – Luton. De la 19:30 are loc derby-ul Aston Villa – Wolves, iar ziua este încheiată de Brentford – Man United.
Duminică este ziua în care joacă cele trei echipe aflate în lupta pentru titlu. Liverpool – Brighton începe la 16:00, iar de la 18:30 are loc ceea ce mulți consideră derby-ul campionatului. Este vorba despre partida Manchester City – Arsenal.
Meciurile din etapa 30 a campionatului Angliei vor fi transmise în România pe canalele Digisport, Prima Sport și Orange Sport. Partidele vor putea fi urmărite și pe FANATIK.ro, în format LIVE VIDEO.
Chiar dacă posturile Orange Sport se vor închide de la 30 iunie, așa cum FANATIK.ro a dezvăluit în exclusivitate, televiziunea va continua să transmită acest sezon din Premier League.
Iată cum arată programul complet al meciurilor din etapa 30 a campionatului Angliei, dar și care sunt posturile pe care se pot urmări acestea în direct:
Înaintea rundei cu numărul 30, clasamentul din Premier League se prezintă astfel:
Revenirea Premier League este, cu certitudine, salutată și de către pariori. Mai ales că bookmakerii au pregătit cote excelente pentru cei interesați să mizeze pe meciurile din Anglia. Iată câteva cote interesante care merită luate în considerare în acest weekend:
Dacă runda 29 a fost una care a programat foarte puține partide, etapa 30 nu îi privează pe fanii Premier League de meciul niciunei formații din campionat.
Campionatul Angliei intră, astfel, în ultima sa parte. Nu vor mai exista pauze internaționale până la finalul competiției, din mai. Lupta se anunță a fi în continuare pasionantă, atât în vârful clasamentului, cât și în zona sa inferioară.